Cacodacnus

Se systematisk inndeling

Cacodacnus er en slekt av biller som hører til familien trebukker (Cerambycidae).

 Utseende 
Store (30-45 millimeter), kraftige, mørkbrune til svarte trebukker. Hannen har noe forstørrede kjever. Antennene er nesten så lange som kroppen hos hannene, omtrent halvparten så lange som kroppen hos hunnene. Hodet er forholdsvis stort. Pronotum er mye bredere enn langt, blankt, med pigger på ytterkanten. Dekkvingene er parallellsidige med mer eller mindre avrundede "skuldre".

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten er utbredt i Australia og Melanesia.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Callipogonini Lameere, 1904
 Slekten Cacodacnus Thomson, 1860
 Cacodacnus hebridanus Thomson, 1860 - Australia, Papua Ny-Guinea, Vanuatu, Ny-Caledonia, Norfolk Island  
 Cacodacnus lameeri Aurivillius, 1925  - Papua Ny-Guinea
 Cacodacnus planicollis (Blackburn, 1895)  - Australia

 Kilder 
 Flore et Faune de Nouvelle Calèdonie - Cacodacnus hebridanus 
 Liste over artene
 Prioninae of the World - Callipogonini 
 Cerambycidae of the World - Cacodacnus 

 Eksterne lenker 

 Bilde av Cacodacnus hebridanus, hunn

Kategori:Prioninae
Kategori:Dyr formelt beskrevet i 1860
Kategori:Dyr formelt beskrevet av James Thomson